सामग्री: कई बार हमारे शरीर के लक्षण ऐसे संकेत देते हैं कि हम जज़्बातों को लेकर धोखा खा जाते हैं. एक से एक तजुर्बेकार लोग समझ नहीं पाते कि आख़िर उनका दिमाग़ क्या महसूस कर रहा है.

कुछ ऐसा ही हुआ अमरीका की मनोवैज्ञानिक लिज़ा फेल्डमैन के साथ. एक रोज़ वो लैब में घंटों काम करने के बाद उकता गई थीं. एक साथी ने डेट पर जाने का ऑफ़र दिया. लिज़ा को वो शख़्स कुछ ख़ास पसंद नहीं था. मगर उन्होंने सोचा कि वक़्त बिताने में क्या हर्ज़ है. सो वो उस आदमी के साथ कॉफ़ी पीने चली गईं. 

कॉफ़ी शॉप में बैठे-बैठे बतियाते हुए लिज़ा को ये एहसास होने लगा कि ये शख़्स इतना भी बुरा नहीं. इसके साथ एक और डेट पर तो जाया ही जा सकता है. वजह, उनके शरीर के लक्षण थे. पेट में उमड़-घुमड़ हो रही थी. सिर भारी लग रहा था. जैसे जज़्बात का तूफ़ान आया हुआ हो.

इश्क की ख़ातिर जा पहुंचीं जॉर्जिया से जेल

जब इश्क में इंसान बोलने लगता है परिंदे की भाषा

बीमार होने के संकेत

घर आते-आते उनकी ऐसी ही हालत थी. लेकिन घर पहुंचने पर उन्हें चक्कर आने का सिलसिला तेज़ हो गया. उन्हें उल्टियां होने लगीं. आख़िरकार लिजा को एहसास हुआ कि असल में तो उन्हें वायरल हुआ था. जिसे वो जज़्बात का तूफ़ान आना समझ रही थीं, असल में वो बीमार होने के संकेत थे.

लिज़ा फ़ील्डमैन अमरीका के बॉस्टन शहर में स्थित नॉर्थईस्टर्न यूनिवर्सिटी में मनोविज्ञान पढ़ाती हैं. उन्होंने कई साल इंसान के जज़्बात पर रिसर्च की है. लिज़ा ने अपने रिसर्च और तजुर्बों की बुनियाद पर एक क़िताब लिखी है-'हाऊ इमोशन्स आर मेड.'

हम कई बार ये सोचते हैं कि कोई बात हम बड़ी शिद्दत से महसूस करते हैं. बहुत तेज़ ग़ुस्सा आता है. किसी बात की फ़िक्र सवार हो जाती है. कुछ बीमारियों के लक्षण भी जज़्बात के तूफ़ान आने जैसे संकेत देते हैं.

जब इश्क में गिरफ़्तार हो गए थे औरंगज़ेब

मशहूर वैज्ञानिक चार्ल्स डार्विन ने जज़्बात पर भी एक क़िताब लिखी

इस पर किताबें भी लिखी गईं

लिज़ा अपनी क़िताब में इस बात की पुरज़ोर वक़ालत करती है कि हमें अपने शरीर के संकेत समझने में ज़्यादा समझदारी दिखाने की ज़रूरत है. वो कुछ तरीक़े भी बताती हैं जिनसे जज़्बात पर क़ाबू पाया जा सकता है.

दिलचस्प बात ये है कि इंसानी भावनाओं पर ये ताज़ा रिसर्च पुरानी थ्योरी से बिल्कुल अलहदा है. उन्नीसवीं सदी में मशहूर वैज्ञानिक चार्ल्स डार्विन ने जज़्बात पर भी एक क़िताब लिखी थी- 'द एक्सप्रेशन...\nपिछली सामग्री को संक्षेप में निम्नानुसार किया जा सकता है:
इंसान तमाम तरह के जज़्बात महसूस करता है. प्यार, ग़ुस्सा, नफ़रत, फ़िक्र. हर जज़्बे के हिसाब से हमारे शरीर में बदलाव आते हैं. ख़ुश होने पर चेहरे पर मुस्कान आ जाती है. ग़ुस्सा होने पर त्योरियां चढ़ जाती हैं.